**Servis audio systému AURUS/NEXUS**

**Všeobecné vymedzenie predmetu zákazky**

Predmetom zákazky je servis spočívajúci najmä vo vykonaní opráv a údržby digitálneho audio systému AURUS/NEXUS, v dodaní originálnych náhradných dielov, ako aj hardvérového a softvérového vylepšenia (servisný upgrade) digitálneho audio systému AURUS/NEXUS (ďalej aj len „**komponenty**“), vo vykonávaní inštalácie, oživenia/uvedenia do prevádzky jednotlivých dodaných komponentov digitálneho audio systému AURUS/NEXUS dodaných v rámci poskytovaných servisných činností, asistencie úspešného uchádzača/Poskytovateľa pri jeho odskúšaní zo strany verejného obstarávateľa/Objednávateľa, v dodaní príslušnej dokumentácie, v zaškolení osôb určených verejným obstarávateľom/Objednávateľom a vo vykonávaní záručného servisu dodaných komponentov digitálneho audio systému AURUS/NEXUS.

**Podrobný opis predmetu zákazky**

1. **Stručná charakteristika digitálneho audio systému AURUS/NEXUS**

**Digitálny audio systém AURUS/NEXUS**

Verejný obstarávateľ/Objednávateľ prevádzkuje zariadenie digitálneho audio systému AURUS/NEXUS, ktoré je ,,srdcom“ elektroakustického ozvučenia vo všetkých sálach a skúšobniach a záznamových réžiách v Novej Budove SND a ktorého výrobcom je spoločnosť STAGETEC Sales and Services GmbH & Co. KG, Ottostraße 11, 960 47 Bamberg, Nemecko (ďalej len „**STAGETEC**“). Zariadenie digitálneho audio systému AURUS/NEXUS sa skladá z distribučného audio systému NEXUS, ktorý zabezpečuje distribúciu z ktoréhokoľvek vstupného bodu audio signálu na ktorýkoľvek výstupný bod audio signálu, čím vytvára jednu digitálnu audio sieť. Na ovládanie distribučného audio systému NEXUS slúžia ovládacie konzoly AURUS Platinum a AURATUS. Digitálny audio systém AURUS/NEXUS je prioritne využívaný na elektroakustické ozvučenie sál Opery a Baletu, Činohry, Štúdia, skúšobní opery a zároveň slúži pri procese záznamu produkcie z týchto sál a je nosným systémom pri zabezpečovaní on-line produkcie z Novej budovy SND (ďalej len ,,**Zariadenie**“).

**Audio smerovací systém NEXUS**

Pozostáva z takzvaných základných zariadení, ktoré je možné ľubovoľne prepojiť a vytvoriť tak veľké siete. Audio vstupy a výstupy sú namontované ako zásuvné karty v základných zariadeniach. Podporovaný je takmer každý zvukový formát. Takto možno vytvoriť systém, ktorý má presne požadované vstupy a výstupy na každej pozícii. Samotný mixpult AURUS môže využívať ktorýkoľvek z týchto vstupov bez obmedzení. Nie sú potrebné žiadne samostatné vstupy. Flexibilita je tak prakticky neobmedzená. Rovnako všetky zbernice a výstupy mixpultu môžu byť flexibilne smerované na voľne voliteľné výstupy v celom systéme. Počet audio kanálov a zberníc, ktoré je možné použiť súčasne, je definovaný počtom použitých DSP kariet. Smerovací systém NEXUS umožňuje úplne všetky vstupy a výstupy systému NEXUS voľne smerovať do mixážneho pultu AURUS, celkový počet kanálov, ktoré je možné použiť je neobmedzený. Okrem smerovania a spracovania zvuku poskytuje systém NEXUS rozsiahle logické, monitorovacie a riadiace funkcie, ktoré sa môžu rôznymi spôsobmi integrovať s externými systémami.

Interakcia mixážneho pultu AURUS s distribučným systémom NEXUS a všetkými ostatnými pripojenými zariadeniami je veľkým benefitom, vďaka ktorým je práca s konzolou AURUS inteligentná a nenáročná, najmä vo veľkých, zložitých a časovo náročných divadelných, operných a baletných produkciách. 40 užívateľských kláves ponúka možnosť riadiť všetky príkazy od jednoduchých zmien smerovania v audio sieti až po ovládanie pripojených kamier. Samozrejme, takéto operácie môžu byť tiež uložené v scénach a spúšťané automaticky pri samotnej divadelnej produkcii.

**Mixážny pult AURUS Platinum/Auratus**

Okrem vynikajúcej zvukovej kvality a kvalitného prevedenia všetkých elektronických a mechanických komponentov sa tieto mixážne pulty vyznačujú veľkou výbavou používateľského rozhrania.
Všetky dôležité funkcie sú dostupné len s jednou ovládacou rukoväťou na povrchu. Všetky bežné funkcie spracovania zvuku sú prístupné priamo z každého kanála. Prevádzková rýchlosť mixážneho pultu je veľmi vysoká a umožňuje bez problémov pracovať niekoľkým zvukovým technikom súčasne na jednej konzole, pretože všetky potrebné enkodéry a tlačidlá pre všetky funkcie sú k dispozícii v každom jednotlivom ovládacom páse.

Mixážny pult AURUS je napríklad v rámci používania na scénach opery, baletu a činohry SND využívaný na rozsiahlu automatizáciu scén s úplne voľne definovateľnými časmi zoslabovania zvuku. Taktiež sa využíva pri živom vysielaní externej televízie z prenosového voza ako priamy prístup ku všetkým parametrom pripojenej siete NEXUS.

1. **Predmet zákazky**

Predmetom zákazky sú nasledujúce hlavné činnosti spočívajúce najmä v/vo (nie však výlučne):

* 1. vykonávaní servisných činností minimálne v rozsahu, intervaloch a v súlade s požiadavkami odporúčanými výrobcom Zariadenia. Ide najmä o údržbu, kontrolu, opravu, konfiguráciu a nastavenie Zariadenia podľa servisného manuálu určeného výrobcom Zariadenia a všetky práce s tým spojené. O vykonaní servisných činností Zariadenia bude úspešný uchádzač/Poskytovateľ vystavovať Servisný protokol, ktorý bude obsahovať minimálne slovné vyhodnotenie stavu Zariadenia, čo bolo predmetom servisných činností, konštatovanie, či je Zariadenie schopné prevádzky.
	2. udržiavaní prevádzkyschopnosti hardvérovej časti Zariadenia,
	3. udržiavaní prevádzkyschopnosti softvérovej časti Zariadenia,
	4. vykonávaní opráv Zariadenia pri jeho poruchách a poškodení, pričom za opravu sa považuje aj odstránenie akýchkoľvek nefunkčností či iných chýb Zariadenia, jednotlivých komponentov Zariadenia. Za nefunkčnosť Zariadenia, jednotlivých komponentov Zariadenia sa považuje hlavne Zariadenie, jednotlivý komponent, Zariadenia s takou chybou, ktorá bráni jeho bežnej prevádzke ako celku, či ktorá bráni prevádzke niektorej jeho samostatnej časti (komponent Zariadenia), alebo ktorá natoľko sťažuje používanie Zariadenia, že verejný obstarávateľ/Objednávateľ nemôže Zariadenie používať obvyklým spôsobom.
	5. zabezpečovaní všetkých dodávok originál náhradných dielov od výrobcu Zariadenia, a to v potrebnom množstve, ktoré budú potrebné k prípadnej oprave, údržbe Zariadenia,
	6. vykonávaní servisného upgrade Zariadenia - dodania hardvérového a softvérového vylepšenia Zariadenia (komponenty Zariadenia) podľa bodu 5. tohto Opisu predmetu zákazky, a to na základe odporúčaní výrobcu a požiadaviek verejného obstarávateľa/Objednávateľa,
	7. vykonávaní inštalácie, oživenia/uvedenia do prevádzky jednotlivých dodaných komponentov Zariadenia,
	8. vykonávaní asistencie úspešného uchádzača/Poskytovateľa pri odskúšaní dodaných komponentov Zariadenia, resp. celého Zariadenia zo strany verejného obstarávateľa/Objednávateľa,
	9. dodaní príslušnej technickej dokumentácie dodaných komponentov Zariadenia, resp. aktualizácie príslušnej technickej dokumentácie, a to min. v rozsahu poskytovanom výrobcom v jazyku anglickom, nemeckom alebo slovenskom, prípadne v českom.
	10. zaškolení min. 1 osoby určenej verejným obstarávateľom/Objednávateľom min. v rozsahu každého nového dodaného komponentu Zariadenia, resp. celého Zariadenia v trvaní min. 1 hod. v priestoroch verejného obstarávateľa/Objednávateľa,
	11. vykonávaní technickej pomoci - užívateľskej podpory (telefonicky a/alebo emailom) servisným technikom úspešného uchádzača/Poskytovateľa v prípade poruchy Zariadenia. Cieľom takejto podpory je hlavne poskytnúť podporu obsluhe Zariadenia a podať informácie o ďalšom postupe pri riešení vzniknutých problémov za účelom skrátenia doby, po ktorú je Zariadenie v obmedzenej prevádzke alebo nefunkčné.
	12. riešení prevádzkových porúch alebo incidentov v súčinnosti s interným tímom verejného obstarávateľa/Objednávateľa alebo s využitím podporných služieb výrobcu,
	13. poskytovaní aplikačnej užívateľskej podpory – aplikačná konzultácia, konzultácia a verifikácia nových riešení/zmien Zariadenia, riešenie ad-hoc požiadaviek verejného obstarávateľa/Objednávateľa (napr. bezpečnostné testovanie a audit, manažment prístupov užívateľov, dodávka jednotlivých komponentov Zariadenia, návrhov, zmien a pod.),
	14. vykonávaní iných servisných činností podľa požiadaviek verejného obstarávateľa/Objednávateľa

(ďalej činnosti uvedené v bodoch 2.1 až 2.14 jednotlivo len ,,**servisná činnosť**“ a spolu len ,,**servisné činnosti**“).

2.15 V rámci servisnej činnosti môže byť poskytovaná štandardná alebo nadštandardná servisná činnosť, pričom:

2.15.1 štandardná servisná činnosť je: vykonávanie opráv v  prípade porúch Zariadenia a jednotlivých komponentov audio smerovacieho systému NEXUS a mixážnych pultov AURUS Platinum a AURATUS a ďalších servisných činností neuvedených v odseku 2.15.2 bodu 2.15 tohto Opisu predmetu zákazky;

2.15.2 nadštandardná servisná činnosť je: vykonanie servisného upgrade ako hardvérového, tak aj softvérového, riešenie prevádzkových porúch alebo incidentov v súčinnosti s interným tímom verejného obstarávateľa/Objednávateľa s využitím podporných služieb výrobcu, poskytovanie aplikačnej užívateľskej podpory – aplikačná konzultácia, konzultácia a verifikácia nových riešení/zmien Zariadenia, riešenie ad-hoc požiadaviek verejného obstarávateľa/Objednávateľa (napr. bezpečnostné testovanie a audit, manažment prístupov užívateľov, dodávka navrhovaných nových komponentov Zariadenia a prípadných zmien v konfigurácii Zariadenia, a pod.)

1. **Ďalšie požiadavky verejného obstarávateľa súvisiace s poskytovaním servisných činností**

Verejný obstarávateľ požaduje:

* 1. Všetky náklady spojené so servisnými činnosťami Zariadenia, ktoré bude vykonávať úspešný uchádzač/Poskytovateľ (okrem ceny/cien komponentov Zariadenia, ktoré musia byť ocenené samostatne podľa Prílohy č. 3 Výzvy na PTK - Štruktúrovaný rozpočet ceny, ktorý bude tvoriť aj prílohu súťažných podkladov zákazky), musia byť zahrnuté v cene (jednotkovej, ako aj maximálnej cene celkom) týchto servisných činností. Podľa Prílohy č. 3 Výzvy na PTK - Štruktúrovaný rozpočet ceny ide o položku č. 20a. a č. 20b. servisné činnosti (okrem ceny/cien komponentov), pri ktorých je cena za jednotku vyjadrená v človekohodine/osobohodine.
	2. Cena originál náhradných dielov sa bude určovať podľa platného cenníka výrobcu. Za týmto účelom úspešný uchádzač/Poskytovateľ bude povinný verejnému obstarávateľovi/Objednávateľovi predkladať platné ceny tých originálnych náhradných dielov od výrobcu, ktoré budú potrebné pre riadny výkon servisných činnosti podľa tohto Opisu predmetu zákazky.
	3. Servisné činnosti podľa tohto Opisu predmetu zákazky môže vykonávať len úspešný uchádzač/Poskytovateľ, ktorému bolo zo strany výrobcu Zariadenia vystavené potvrdenie, resp. iný relevantný/ekvivalentný doklad, ktorý ho oprávňuje na predaj a podporu produktov STAGETEC (min. v rozsahu poskytovania služieb a činností súvisiacich s produktmi STAGETEC a ich prevádzkou, vrátane opravy/údržby, záručného servisu a školení).
1. **Podmienky vykonania servisných činností**

Úspešný uchádzač/Poskytovateľ je povinný vykonávať servisné činnosti nasledovne:

* 1. Úspešný uchádzač/Poskytovateľ je povinný vykonávať všetky servisné činnosti na základe objednávok vystavených verejným obstarávateľom/Objednávateľom, a to v súlade s podmienkami uvedenými v tomto Opise predmetu zákazky, ďalej v Rámcovej servisnej zmluve, ktorá bude výsledkom zákazky a bude tvoriť aj prílohu súťažných podkladov k zákazke (ďalej len „**Rámcová servisná zmluva**“), ako aj v súlade so súťažnými podkladmi k zákazke.
	2. Oznamovanie/nahlasovanie porúch Zariadenia

Verejný obstarávateľ/Objednávateľ je v prípade poruchy Zariadenia povinný oznámiť úspešnému uchádzačovi/Poskytovateľovi túto poruchu telefonicky a zároveň aj elektronicky na emailovú adresu úspešného uchádzača/Poskytovateľa (číslo mobilného telefónu a emailovú adresu doplní uchádzač do príslušného bodu Rámcovej servisnej zmluvy) s opisom poruchy a súčasne neodkladne upozorní Úspešného uchádzača/Poskytovateľa na potrebu vykonania opravy.

Úspešný uchádzač/Poskytovateľ je povinný poskytovať servisnú činnosť (telefonicky a emailom) za účelom nahlasovania požiadaviek verejného obstarávateľa/Objednávateľa a poskytovania konzultácií problémov verejného obstarávateľa/Objednávateľa a ich riešení v čase od 8:00 hod. do 16:00 hod. počas pracovných dní.

4.5 Miestom poskytnutia servisných činností je sídlo verejného obstarávateľa/Objednávateľa.

4.6 Úspešný uchádzač/Poskytovateľ je oprávnený vykonať úkony servisných činností, ktoré nie sú možné vykonať v sídle verejného obstarávateľa/Objednávateľa alebo ktoré je vhodnejšie vykonať na inom na to určenom mieste alebo pre to vhodnom mieste, ktoré oznámi úspešný uchádzač/Poskytovateľ verejnému obstarávateľovi/Objednávateľovi.

4.7 Po vykonaní úkonov servisnej činnosti vyplní úspešný uchádzač/Poskytovateľ formulár Servisného protokolu. Verejný obstarávateľ/Objednávateľ sa zaväzuje, že Servisný protokol predložený úspešným uchádzačom/Poskytovateľom potvrdí prostredníctvom osoby na to určenej, ktorá sa v čase dokončenia úkonov servisnej činnosti bude nachádzať na mieste vykonania úkonov servisnej činnosti. Úspešný uchádzač/Poskytovateľ odovzdá jednu kópiu Servisného protokolu zodpovednej osobe určenej verejným obstarávateľom/Objednávateľom na potvrdenie Servisného protokolu. V prípade ak zodpovedná osoba určená na potvrdenie Servisného protokolu nebude v čase dokončenia úkonu servisnej činnosti prítomná na mieste, na ktorom sa úkony servisnej činnosti vykonali, považuje sa Servisný protokol za potvrdený, ak ho úspešný uchádzač/Poskytovateľ doručí formou e-mailovej správy verejnému obstarávateľovi/Objednávateľovi v pracovný deň nasledujúci po dni dokončenia úkonu servisnej činnosti. Po každom servisnom výkone (servisnej činnosti) zašle úspešný uchádzač/Poskytovateľ potvrdený Servisný protokol aj v elektronickej podobe (.pdf) s uvedeným druhom a rozsahom prevedených prác.

4.8 Úspešný uchádzač/Poskytovateľ v rámci vykonávania servisných činností je povinný prednostne opraviť komponent Zariadenia. V prípade, že komponent Zariadenia nie je možné opraviť, je úspešný uchádzač/Poskytovateľ povinný dodať nový komponent Zariadenia.

4.9 O nedostupnosti komponentu Zariadenia je úspešný uchádzač/Poskytovateľ povinný informovať verejného obstarávateľa/Objednávateľa bezodkladne.

4.10 Servisné činnosti súvisiace s dodávkou komponentov Zariadenia sa budú realizovať tiež na základe objednávok vystavených v súlade s podmienkami uvedenými v tomto Opise predmetu zákazky, ďalej v Rámcovej servisnej zmluve, ktorá bude výsledkom zákazky, ako aj v súťažných podkladoch k zákazke.

4.11 Úspešný uchádzač/Poskytovateľ je povinný proaktívne informovať verejného obstarávateľa/Objednávateľa o známych a doposiaľ neriešených rizikách a o výrobcom odporúčaných opatreniach, a to v slovenskom jazyku.

4.12 Úspešný uchádzač/Poskytovateľ je povinný priamo komunikovať s výrobcom, manažovať eskalované problémy (tikety) u výrobcu, poskytovať pomoc s manažovaním zákazníckeho konta verejného obstarávateľa/Objednávateľa u výrobcu (ak také existuje).

4.13 Dĺžka poskytovania servisných činností Zariadenia sa požaduje minimálne v trvaní 48 mesiacov od nadobudnutia účinnosti Rámcovej servisnej zmluvy, resp. do vyčerpania maximálneho finančného limitu uvedeného v Rámcovej servisnej zmluve, a to podľa toho, ktorá skutočnosť nastane skôr.

**5. Komponenty Zariadenia (servisný upgrade Zariadenia)**

Tabuľka č. 1

**5.1 Komponenty Zariadenia - výmena**

|  |  |  |  |
| --- | --- | --- | --- |
| **Číslo položky** | **Minimálna požadovaná technická špecifikácia, parametre a funkcionality** | **Súčasný stav** |  |
| **Opera réžia -** **počet kusov (ks)** | **Opera sála –****počet ks** | **Činohra sála -** **počet ks** | **Rec štúdio -** **počet ks** | **Spolu (ks)** | **Predpokladané množstvo ks (výmena)** |
| **AURUS** |
| 1. | **Panel ovládacej plochy (SFAD-P)**Panel fádrový 8 kanálov. Platinum prevedenie. Produktové číslo: 120384. | 3 | 5 | 5 | 4 | 17 | **17** |
| 2. | **Panel ovládacej plochy (SMUL-P)**Panel multifunkčný 8 kanálov. Platinum prevedenie. Produktové číslo: 120385. | 2 | 4 | 4 | 3 | 13 | **13** |
| 3. | **Panel ovládacej plochy (SLEV-SMET-P)**Panel merania úrovne 8 kanálov. Platinum prevedenie. TFT s dvomi extra vstupmi. Produktové číslo 120386 | 4 | 6 | 6 | 5 | 21 | **5** |
| 4. | **Panel ovládacej plochy (SZCH-P-DS)**Panel centrálneho ovládania s De-Esser tlačidlom. Platinum prevedenie.Produktové číslo: 120917 | 1 | 1 | 1 | 1 | 4 | **4** |
| 5. | **Panel ovládacej plochy (SCTL-P)**Panel automatizácie s ovládacou obrazovkou.Produktové číslo: 120205 | 1 | 1 | 1 | 1 | 4 | **4** |
| 6. | **Panel ovládacej plochy (SMON-P)**Panel monitorovací. Platinum prevedenie.Produktové číslo: 120382 | 1 | 1 | 1 | 1 | 4 | **4** |
| 7. | **Interný napájač a prevodník (SIN-DC)**Doska rozhrania (OPTO/LAN) a napájač 12V pre svetlá na husom krku.Produktové číslo: 120171 | 1 | 1 | 1 | 1 | 4 | **4** |
| 8. | **Interný napájač (SP48E)**Doska náhradného napájača pre AURUS.Produktové číslo: 121525 | 2 | 2 | 2 | 2 | 8 | **8** |
| 9. | **Interná systémová karta (SPC)**Doska s PC s SSD, SPC-OS licencia a SPC-MKIT pre montáž, bez kabeláže.Produktové číslo: 120172 | 1 | 1 | 1 | 1 | 4 | **4** |
| **NEXUS/ NEXUS STAR** |
| 10. | **Karta signálového procesingu (RMDQ)**Karta signálového procesingu DSP pre NEXUS STAR. Počet záleží na konfigurácii pultu.Produktové číslo: 120617 | 5 | 4 | 3 | 12 | **3** |
| 11. | **Karta systémová (RFOC-LC)**Karta optickáho rozhrania NEXUS STAR, 4 sloty pre SFP+ moduly. Moduly sa objednávajú samostatne.Produktové číslo: 120087 | 3 | 3 | 2 | 8 | **3** |
| 12. | **Karta systémová (RMCQ)**Karta IP riadiaca NEXUS STAR, jedna je povinná pre každú hlavnú konzolu, môže obsahovať aj SPF modul.Produktové číslo: 120668 | 2 | 1 | 1 | 4 | **4** |
| 13. | **Karta systémová (RCX)**Karta hlavná riadiaca pre redundanciu alebo ako náhradná, 2x sériová linka, USB, Ethernet, Word clock Centrálna matrix karta NEXUS STAR.Produktové číslo: 120086 | 1 | 1 | 1 | 3 | **3** |
| 14. | **Systémový napájač (RPSU)**Záložný napájací zdroj NEXUS STAR 5V/30A.Produktové číslo: 120091 | 4 | 4 | 4 | 12 | **4** |
| 15. | **Karta analog na digital MIC (XMICplus-X)**Karta analóg na digitál 8-kanálov miktofónový predzosilňovač 32-bit TrueMatch , XLR, 2 predné panely s 8HP každý, karta NEXUS.Produktové číslo: 120073 | 16 | 48 | 48 | 48 | 160 | **10** |
| 16. | **Karta digital na analog (XDAplus-X)**Karta digital na analog, 8 linkových výstupov, 24-bit prevody, XLR, 2 predné panely, 8 HP každý, karta NEXUS.Produktové číslo: 120079 | 16 | 96 | 96 | 48 | 256 | **10** |
| 17. | **Karta analog na digital (XADplus-X)**Karta analog na digital 8 linkových vstupov, 24-bit TrueMatch prevod, XLR, 2 predné panely s 8 HP každý, karta NEXUS.Produktové číslo: 120070 | 8 | 16 | 16 | 24 | 64 | **4** |
| 18. | **Karta digitalneho audia (XDIP)**Karta Dante Audio-over-IP, 64 kanálov, obojsmerná s SRC, 4 port switch, podporuje redundantné sieťové káblovanie, karta NEXUS.Produktové číslo: 120034 | 0 | 0 | 0 | 0 | 0 | **8** |
| 19. | **Karta digitálneho audia (XFIP02)**Karta kombinované AES67 and FOC interface board - NMOS 04/05, karta NEXUSProduktové číslo: 121481 | 0 | 0 | 0 | 0 | 0 | **4** |

Ďalšia technická špecifikácia komponentov/modulov Zariadenia uvedených v Tabuľke č. 1 v tomto Opise predmetu zákazky je prístupná na webovom sídle výrobcu: <https://www.stagetec.com/>

**5.2 Nové komponenty Zariadenia**

Predmetom tejto zákazky je aj dodávka komponentov Zariadenia, ktoré nie sú uvedené v rámci Tabuľky č. 1 v tomto Opise predmetu zákazky a ktoré v čase uzatvorenia Rámcovej servisnej zmluvy (ako výsledku zadávania tejto zákazky) nebolo možné zadefinovať a ich potreba dodania môže vzniknúť v súvislosti so servisnými činnosťami Zariadenia počas platnosti a účinnosti Rámcovej servisnej zmluvy, a to najmä z dôvodu ukončenia výroby predošlých potrebných komponentov Zariadenia alebo z dôvodu výroby nových komponentov týkajúcich sa Zariadenia potrebných pre jeho update alebo upgrade.

Ak nastane potreba dodania v tomto bode uvedených komponentov, bude/je úspešný uchádzač/Poskytovateľ povinný bez zbytočného odkladu zaslať verejnému obstarávateľovi/Objednávateľovi cenovú ponuku obsahujúcu detailné ocenenie a popis komponentov, ktoré majú byť verejnému obstarávateľovi/Objednávateľovi dodané. V prípade, ak verejný obstarávateľ/Objednávateľ cenovú ponuku úspešného uchádzača/Poskytovateľa akceptuje, zodpovedná osoba verejného obstarávateľa/Objednávateľa vystaví „Potvrdenie o akceptácii cenovej ponuky“ a objednávku a odošle ich úspešnému uchádzačovi/Poskytovateľovi. V prípade, ak verejný obstarávateľ/Objednávateľ v uvedenej lehote „Potvrdenie o akceptácii cenovej ponuky“ nevystaví, má sa za to, že s obsahom cenovej ponuky nesúhlasí. Verejný obstarávateľ/Objednávateľ si vyhradzuje právo cenovú ponuku neprijať. V takom prípade sa verejný obstarávateľ/Objednávateľ a úspešný uchádzač/Poskytovateľ zaväzujú vzájomne rokovať o úprave obsahu cenovej ponuky, resp. návrhu iného ekvivalentného riešenia, ak je to možné.

1. **Záručný servis na dodané komponenty Zariadenia**

**Záručný servis komponentov Zariadenia**

Verejný obstarávateľ/Objednávateľ požaduje zabezpečiť záručný servis dodaných komponentov Zariadenia podľa tohto predmetu zákazky počas min. 24 mesačnej záručnej doby.

Ďalšie požiadavky verejného obstarávateľa/Objednávateľa súvisiace so záručným servisom dodaných komponentov Zariadenia sú podrobnejšie uvedené v článku IX. Zodpovednosť za vady komponentov, záruka a záručná doba komponentov Rámcovej servisnej zmluvy.

**Verejný obstarávateľ neumožňuje predložiť ekvivalentné riešenie vo vzťahu k požadovanému predmetu zákazky.**